Jeta e Snowdenit në Rusi
Shumica e amerikanëve, që kanë kërkuar strehim politik në Rusi nuk kanë gjetur një mjedis për të bërë jetë të lumtur
Ish punonjësi i Agjencisë së Sigurisë Kombëtare të Shtetve të Bashkuara, NSA, Edward Snowden banon tani në Rusi, pasi Moska i dha atij strehim të përkohshëm për 12 muaj. Ai kërkohet nga Shtetet e Bashkuara nën akuzat për veprimtari spiunazhi. Cila është e ardhmja e këtij personi të kërkuar? Edward Snowden akuzohet për nxjerrje informacionesh sekrete të disa programeve të përgjimit të Agjncisë së Sigurisë Kombëtare. Edward Snowden punonte në ishujt Hawaii, prej andej shkoi në Hong Kong dhe më pas, nga fundi i qershorit, përfundoi në Rusi, ku për më shumë se një muaj qëndroi në zonën trazite të një aeroporti të Moskës para se t’i jepej strehim politik për një vit. Eksperti i sigurisë kombëtare, David Barrett jep mësim në Universitetin Villanova. Peter Savodnik është ekspert për amerikanët që kërkojnë strehim politik në Rusi dhe autor i librit ‘Dezertimi i shkurtër i Lee Harvey Oswald-it në Bashkimin Sovjetik’. Ai thotë se autoritetet ruse janë të afta të krijojnë atë që ai e quan “një lloj pakënaqësie e papërcaktuar”. Eksperti Savodnik thotë se rusët të bëjnë të mendosh për një farë kohe se ti je i mirëpritur. Zoti Savodnik thotë se lidhur me Edward Snowden-in, autoritetet ruse duan që ai të qëndrojë sa më larg medias dhe në skenarin më të keq ata do ta dërgonin Snowdenin të jetonte në një rajon të largët të Rusisë. Kudo që të përfundojë, thotë Matthew Rojansky, drejtor i Institutit Kennan në Qendrën Wilson, një gjë është e sigurtë: askush nuk do t’i besojë Edward Snowden-it. Zoti Rojansky thotë se çështja Snowden në mënyrë të pashmangshme do të ndryshojë marrëdhëniet mes Uashingtonit dhe Moskës. Analistët thonë se padyshim që Snowden do të bënte një jetë më mirë diku gjetkë, por cili vend është “diku gjetkë” askush nuk e di.